గధసరు సరస్సు

గధసరు సరస్సు, హిమాచల్ ప్రదేశ్ రాష్ట్రంలోగల చంబా జిల్లాలోని చురా తహసీల్ దేవికోఠి గ్రామానికి సమీపంలో ఉన్న ఒక ఎత్తైన మంచినీటి సరస్సు.Lakes in Himachal Pradesh India. The Holy Lake of Gadasaru in Churah District. ఇది టిస్సా నుండి 24 కి.మీ దూరంలో ఉంది. టిస్సా చంబా నుండి 72 కి.మీ దూరంలో ఉంది. ఇక్కడ గధసరు మహాదేవ్ భగవానుడు నెలకొని ఉన్నాడు, ఎగువ చురాకు ఉత్తరాన ఉన్న నోహ్రాదర్ ఎత్తైన పర్వత శ్రేణుల ఒడిలో ఒక సుందరమైన ప్రదేశంలో ఇది ఉంది. ఈ పర్వత శ్రేణులు 20 వేల అడుగుల కంటే ఎక్కువ ఎత్తులో ఉన్నాయి. సరస్సు ఒడ్డున ఉన్న కాళి ఆలయంలో అమ్మవారి దర్శనానికి స్థానిక ప్రజలు వస్తుంటారు. అలాగే, అందమైన సహజ సిద్ధమైన సరస్సు కారణంగా పర్యాటకుల తాకిడి కూడా ఎక్కువగానే ఉంటుంది. 

భౌగోళికం
ఇది టిస్సా నుండి 24 కి.మీ. దూరం లో ఉండి, సముద్ర మట్టానికి 3,470 మీ. ఎత్తులో ఉంది. ఈ సరస్సు విస్తీర్ణం ఒక చదరపు కిలోమీటరు. దీనిని ఆనుకుని రెండు గడ్డి మైదానాలు ఉన్నాయి. దాని ఉత్తరపు అంచున వివిధ పరిమాణాల్లో ఉండే పలకల (టైల్) లాంటి రాళ్ల నేల ఉంది.  

ప్రత్యేకత 
రాష్ట్రంలోని అనేక అందమైన, పవిత్రమైన ప్రదేశాలలో గధసరు సరస్సు ఒకటిగా ప్రసిద్ధి చెందింది. ప్రకృతి ప్రేమికులకు, యాత్రికులకు ఆకర్షణీయమైన గమ్యస్థానం. సరస్సు సమీపంలో, కాళికాదేవికి ఒక చిన్న ఆలయం ఉంది. కాళి దశమహావిద్యలలో ముఖ్యమైంది. ఈ ప్రాంతంలో మహాకాళి సరస్సుగా పిలువబడుతుంది. ఈ సరస్సులోని నీరు నవంబరు నుండి ఏప్రిల్ మాసం వరకు 6 నెలల కాలం మంచుతో గడ్డ కట్టుకుని ఉంటుంది.Lakes in Himachal Pradesh India. The Holy Lake of Gadasaru in Churah District. ఇక్కడ స్వచ్ఛమైన నీటిలోకి చూస్తే, ఈ సరస్సు చుట్టూ కిందికి వెళ్లేందుకు మెట్లు ఉన్నట్లుగా కనిపిస్తుంది. ఇక్కడ ఉన్న 84 క్షేత్రాలు 84 సిద్ధులు తపస్సు చేసిన ప్రదేశాలుగా చెప్పబడుతున్నాయి.

మూలాలు

వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు